stanford-oval/wikipedia huggingface dataset:
פוסום ננסי
אורח חיים

הפוסום הננסי הוא יונק פעיל לילה שחי בשטח ביתי קבוע; הוא בונה לעצמו קן כדורי בתוך חללי עץ או תחת שיחים, ומבלה בו את שעות היום. מרבית המינים חברותיים וחולקים את הקן שלהם עם מספר פוסומים. בית הגידול של הפוסום כולל יער גשם טרופי, יער אקליפטוס פתוח או בתה צפופה, וההעדפות משתנות בין המינים. הפוסום הוא יונק זריז שנע במהירות על ענפים דקיקים הודות למשקלו הקטן, ומשתמש בזנבו כרגל חמישית. הוא ניזון בעיקר מצוף, אבקה וחרקים, ומלקק ומסרק את גופו בתום האכילה. לשונו של הפוסום דקיקה וארוכה ומותאמת מורפולוגית ליניקת צוף. אף על פי שהאבקה נאכלת גם ישירות, לרוב הפוסום מתרכז בצוף, והאבקה שנדבקת לגופו במהלך הטיפוס על התפרחות נאספת לאחר מכן במהלך טיפוח הגוף.
בשל גודלו הקטן, הפוסום הננסי מתקשה לשמור על טמפרטורת גוף יציבה במזג אוויר קר; כדי להתמודד עם זה, הוא נופל מדי פעם לתרדמת זמנית (קהיון) שנמשכת עד כשבוע ימים, ובמהלכה קצב חילוף החומרים וקצב פעימות הלב צונחים, וטמפרטורת הגוף יורדת. בדרך זו, הוא מסוגל לשרוד תקופות ארוכות שבהם יש מחסור במזון, ובהתאם לכך, תוחלת החיים שלו ארוכה בהשוואה ליונקים קטנים. זנבו של הפוסום משמש כמאגר שומן לעתות מחסור. בהתחשב בגודלו הקטן, טורפיו של הפוסום הננסי רבים ומגוונים; קצב הרבייה הגבוה שלו מחפה במידה רבה על כך.
הרבייה מתרחשת לאורך השנה, והפוסומית ממליטה פעמיים עד שלוש מדי שנה. גודל השגר תלוי במספר הפטמות שבכיס (6-4). הגורים מבלים בכיס כחודש ימים, ולאחר מכן עוברים לקן של האם. הם יוצאים לעצמאות בגיל 3 חודשים. הדיאפאוזה האופיינית לקנגוראים אינה מתרחשת אצל הפוסומית, אך היא מסוגלת להאט את התפתחות העובר בהתאם לתנאים הסביבתיים או מצב התפוסה בכיס.
מצב השימור של המינים בסוג נחשב לשפיר דיו, אך רובם מאוימים במידה מסוימת מאובדן בית גידול ומטריפה על ידי טורפים פולשים דוגמת חתול הבית.
פוש (עמותה)

| --- | --- |

 פעילות:  חינוך
 התאגדות:  מלכ"ר
 מדינה:  ישראל
 מטה הארגון:  סביון 
 סניפים:  50
 חברים:  1900
 יושב ראש:  אודליה שפיטלני
 תקופת הפעילות:  2002–הווה (כ־22 שנים)
 http://www.pushedu.org
 
עמותת פוש בסביון
פוש היא עמותה שמטרתה לצמצם פערים בחינוך באמצעות קידום תלמידים מרקע כלכלי-חברתי מוחלש.
פוש נוסדה בשנת 2002 על ידי אודליה שפיטלני, המכהנת בהתנדבות כיושבת ראש העמותה. בוועד המנהל של העמותה מכהנים נושאי תפקידים בכירים במשק, בהם אלוף (מיל') אליעזר שקדי.
בעבור הקמת וניהול המיזם החינוכי של עמותת פוש, הוענקו ליו"ר פוש אות הנשיא למתנדב, מגן שר הרווחה והשירותים החברתיים, תעודת תושב מצטיין מטעם היישוב סביון ואות יקיר החינוך מטעם העיר אור יהודה.
תחומי פעילות

עמותת פוש מתמקדת בהפעלת מערך מתנדבים, המעניקים סיוע לימודי ללא תשלום לתלמידים בכיתות א'-י"ב, שנבחרו על ידי צוות המוסד בו הם מתחנכים. המתנדבים מקבלים הכוונה מצוות בית הספר והכשרה מטעם העמותה. במסגרת הפעילות מלמדים המתנדבים שיעורי עזר במקצועות אנגלית, מתמטיקה, עברית ומקצועות נוספים, בהתאם לצורכי התלמידים והמוסדות החינוכיים. הסיוע הלימודי ניתן ברמות שונות - מהקניית קריאה וכתיבה ועד הכנה לבגרות. המתנדבים מגיעים למוסדות החינוכיים מדי שבוע לשעתיים לפחות ומלמדים תלמידים קבועים באופן אישי או בקבוצות קטנות.
בפוש פעילים כ-1,900 מתנדבים המסייעים לכ-4,000 תלמידים ב-400 מוסדות חינוך ברחבי הארץ. עמותת פוש מוסיפה למערכת החינוך כ-150,000 שעות סיוע לימודי בשנה.
לצד פעילות הליבה של המתנדבים, מעניקה פוש במספר בתי ספר יסודיים סיוע מקצועי לילדים לקויי למידה מרקע סוציו-אקונומי נמוך. הסיוע ניתן על ידי מורות להוראה מתקנת בשכר, להקניית מיומנויות הקריאה והכתיבה.
בנוסף, פוש מקיימת פרויקט לחינוך פיננסי לבתי ספר יסודיים וכן הרצאות לתלמידי תיכון באמצעות מתנדביה, לעידוד מוטיבציה אישית ופיתוח יוזמות.
הערות שוליים

↑  חברי הנהלת פוש
↑  אות הנשיא למתנדב מוענק לגב' אודליה שפיטלני
↑  פרוייקט הוראה מתקנת
פסגת נוויס

| --- | --- |

מבט על פסגת נוויס ממעבורת בין האי נוויס לאי סנט קיטס
 מידע כללי
 סוג הר:  הר געש
 גובה:  985 מטרים
 מדינה:  סנט קיטס ונוויס 
 מיקום:  נוויס, סנט קיטס ונוויס, האנטילים הקטנים
 מספר הר געש:  =1600-04
 התפרצות אחרונה:  לא ידוע
 קואורדינטות:  17°9.17′N 62°34.97′W﻿ / ﻿17.15283°N 62.58283°W﻿ / 17.15283; -62.58283
  (למפת סנט קיטס ונוויס מוגדלת) באסטר צ'ארלסטאון קאיון ניוקאסל סנדי פוינט הים הקריביפסגת נוויס(למפת סנט קיטס ונוויס רגילה) באסטר צ'ארלסטאון קאיון ניוקאסל סנדי פוינט הים הקריביפסגת נוויס
 
פסגת נוויס (באנגלית: Nevis Peak) היא הר געש חרוטי פעיל הממוקם במרכז האי נוויס ברפובליקת סנט קיטס ונוויס שבאנטילים הקטנים באיי הודו המערבית שבים הקריבי.
גובהו של ההר 985 מטרים, ולא ידוע מתי התפרץ לאחרונה, אולם ככל הנראה לא התפרץ ב-2,000 השנים האחרונות. בקרבת ההר מעיינות חמים המעידים על פעילות געשית נמוכה.
ההר ממוקם במרכז האי, ופעילותו הגעשית היא שיצרה את האי. מורדותיו הקרובות לפסגה תלולים ביותר, ולא ניתן לעבדם עיבוד חקלאי. בשל הקושי להגיע למורדות התלולים נשתמרו עליהם הצומח והחי המקוריים של האי (בעוד שעל מורדות ההר הנמוכים, נעקר הצומח הטבעי על מנת לפנות מקום לשדות קנה סוכר).
במורדות ההר הנמוכים היה יער גשם, ואילו חלקו העליון של ההר הוא יער עננים.
במרבית עונות השנה פסגת ההר מכוסה עננים, ולעיתים אף מושלגת.
הערות שוליים

↑  אתר Global Volcanism Program
פסגת נבסקה

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  רכס סנטינל 
 קואורדינטות:  78°23′01″S 85°11′16″W﻿ / ﻿78.3836°S 85.1878°W﻿ / -78.3836; -85.1878
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת נבסקה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת נבסקה
 
מפת רכס סנטינל
פסגת נבסקה (באנגלית: Nebeska Peak; בבולגרית: връх Небеска) היא פסגה סלעית ברמת סליבן שבצידו המזרחי של רכס סנטינל, בהרי אלזוורת', בארץ אלזוורת' שבאנטארקטיקה.
גובהה של הפסגה 2,450 מטרים מעל פני הים.
הפסגה מתנשאת מעל קרחון פולפודבה שמצפון לפסגת נבסקה;
הפסגה מתנשאת מעל קרחון הינקלי שמדרום לפסגת נבסקה.
פסגת נבסקה ממוקמת 3.85 קילומטרים מערבית - דרום-מערבית מהר פארל;
פסגת נבסקה ממוקמת 10.45 קילומטרים צפונית-מערבית מהר וולדרון;
פסגת נבסקה ממוקמת 6.17 קילומטרים צפונית-מזרחית מהר סגרס;
פסגת נבסקה ממוקמת 9.7 קילומטרים מזרחית - דרום-מזרחית מהר ברסקין.
היסטוריה

הפסגה מופתה לראשונה על ידי סוקרים אמריקאים בשנת 1988. הפסגה מופתה בשנית על ידי SCAR בשנת 2012.
הפסגה נקראת על שם הכפר נבסקה שבדרום בולגריה.
עירד

| --- | --- |

 אב:  חנוך בן קין 
 צאצאים:  מחויאל 
 
עִירָד הוא דמות מקראית, בנו של חנוך, נכדו של קין ואביו של מחויאל.
עירד מוזכר בפסוק יחיד: ”וַיִּוָּלֵד לַחֲנוֹךְ אֶת-עִירָד וְעִירָד יָלַד אֶת-מְחוּיָאֵל” (בראשית, ד', י"ח).
אטימולוגיה

יש מספר השערות למקור השם עירד. יש הטוענים כי השם "עירד" שאול משפה שמית קרובה לעברית. כך, למשל, בארמית, משמעות המילה "ערק" היא "ברח". בערבית, משמעות המילה غرد (ע'רד) היא צייץ. בתרגום השבעים, השם "עירד" מתורגם כ-Γαιδαδ (גאידאד), כך שהאות רי"ש מתחלפת בדל"ת. יש האומרים שמקור השם עירד הוא בחיה ערוד ויש האומרים שהוא שיבוש של השם ירד. יש המציעים שמקור השם "עירד" הוא בעיר העתיקה ארידו. במדרש בראשית רבא מצוטט רבי רבי יהושע בן לוי: ”וַיִּוָּלֵד לַחֲנוֹךְ אֶת עִירָד וגו' (בראשית ד, יח), אָמַר רַבִּי יְהוֹשֻׁעַ בֶּן לֵוִי, כֻּלָּן לְשׁוֹן מַרְדּוּת הֵן, עִירָד, עוֹרְדָּן אֲנִי מִן הָעוֹלָם...”. למרות שאין הסכמה על משמעות השם עירד, הוא משמש בעברית כשם פרטי. אך נראה שמקור שמו הוא משורש שמי, ככל השמות הנזכרים מאדם ועד נח.
הערות שוליים

↑  שמואל אחיטוב, עירד, בתוך "אנציקלופדיה מקראית" ו', ירושלים: מוסד ביאליק, 1971, עמ' 219
ערב הסעודית במשחקים האולימפיים

ערב הסעודית השתתפה לראשונה במשחקים האולימפיים באולימפיאדת מינכן (1972). היא נעדרה מהמשחקים פעם אחת, כשהצטרפה לחרם שהובילה ארצות הברית על אולימפיאדת מוסקבה (1980) בעקבות הפלישה הסובייטית לאפגניסטן. משחקי החורף הראשונה בה השתתפה ערב הסעודית היא אולימפיאדת בייג'ינג (2022).
הישגיה הספורטיביים של ערב הסעודית נמוכים למדי. באולימפיאדת סידני (2000) הצליחו שני ספורטאים סעודים לזכות במדליות ראשונות: האתלט האדי סועאן א-סומיילי זכה במדליית כסף בריצת 400 מטר משוכות והרוכב ח'אלד אל-עיד זכה במדליית ארד בתחרות הקפיצות. באולימפיאדת לונדון (2012) זכתה נבחרת הרכיבה הסעודית במדליית ארד בתחרות הקפיצות, ואחד מחבריה, כמאל בחמדאן, סיים במקום הרביעי בתחרות היחידים. באולימפיאדת טוקיו (2020) זכה טארק חאמדי במדליית כסף בקראטה.
השתתפות נשים במשחקים

המשלחות הסעודיות למשחקים האולימפיים כללו בעבר גברים בלבד, שכן נשים במדינה זו לא הורשו לייצג את המדינה באירועי ספורט, ובענפי ספורט רבים אסור להן לעסוק, גם כיום. בעקבות לחץ בינלאומי החליטה ערב הסעודית לשלוח לראשונה שתי ספורטאיות לאולימפיאדת לונדון (2012): ווג'דאן שהרח'אני (ג'ודו) וסארה עטאר (ריצה). השתתפותה של הספורטאית הראשונה, הג'ודוקא ווג'דאן שהרח'אני, הוטלה בספק, לאחר שדרשה לאפשר לה להתחרות כשהיא עוטה חיג'אב, דבר שאינו מקובל בענף. הוועד האולימפי הבינלאומי והתאחדות הג'ודו הבינלאומית מצאו בסופו של דבר פתרון לפיו שהרח'אני תלבש חיג'אב הדוק יותר מהרגיל, והשתתפותה התאפשרה. שהרח'אני, שלא התחרתה מעולם במסגרת רשמית, והיא בעלת חגורה כחולה בלבד, הפסידה כעבור 82 שניות ליריבה מפוארטו ריקו.
באולימפיאדת ריו דה ז'ניירו (2016) ייצגו את ערב הסעודית 4 נשים, בשלושה ענפים שונים.
השתתפות במשחקי החורף

ערב הסעודית ערכה את הופעת הבכורה שלה באולימפיאדת בייג'ינג (2022), על ידי גולש הסקי אלפיני פאיק עבדי.
מדליות

| --- | --- |
 :  ראו גם – מדליות במשחקים האולימפיים
מדליות > לפי אולימפיאדה

באולימפיאדות הקיץ:
| אולימפיאדה | זהב | כסף | ארד | סך הכל |
| --- | --- | --- | --- | --- |
אולימפיאדת מינכן (1972): 0
אולימפיאדת מונטריאול (1976): 0
אולימפיאדת מוסקבה (1980): לא השתתפה
אולימפיאדת לוס אנג'לס (1984): 0
אולימפיאדת סיאול (1988): 0
אולימפיאדת ברצלונה (1992): 0
אולימפיאדת אטלנטה (1996): 0
| אולימפיאדת סידני (2000) | 0 | 1 | 1 | 2 |
אולימפיאדת אתונה (2004): 0
אולימפיאדת בייג'ינג (2008): 0
| אולימפיאדת לונדון (2012) | 0 | 0 | 1 | 1 |
אולימפיאדת ריו דה ז'ניירו (2016): 0
| אולימפיאדת טוקיו (2020) | 0 | 1 | 0 | 1 |
| סך הכל | 0 | 2 | 2 | 4 |
מדליות > לפי ענף

בענפי הקיץ:
| ענף | זהב | כסף | ארד | סך הכל |
| --- | --- | --- | --- | --- |
|  אתלטיקה | 0 | 1 | 0 | 1 |
|  קראטה | 0 | 1 | 0 | 1 |
|  רכיבה | 0 | 0 | 2 | 2 |
| סך הכל | 0 | 2 | 2 | 4 |
ראו גם

ערב הסעודית במשחקים הפאראלימפיים
ערב הסעודית במשחקים האולימפיים לנוער
הערות שוליים

↑  ספורט הארץ, ערב הסעודית תשלח שתי ספורטאיות לאולימפיאדה, באתר הארץ, 12 ביולי 2012
↑  Ockert De Villiers, Milestones and firsts to look forward to at Beijing 2022, באתר הוועד האולימפי, 3 בפברואר 2022 (באנגלית)
↑  "Medals by Games" [מדליות לפי משחקים]. Olympic Analytics (באנגלית). נבדק ב-7 במאי 2022. {{cite web}}:  (עזרה)תחזוקה - ציטוט: url-status (link)
↑  "Medals by Sports" [מדליות לפי ענפי ספורט]. Olympic Analytics (באנגלית). נבדק ב-7 במאי 2022. {{cite web}}:  (עזרה)תחזוקה - ציטוט: url-status (link)
ווג'דאן שאהרקני באולימפיאדת לונדון
פיגוע ההתאבדות בצומת נצרים (1994)

| --- | --- |
 תאריך:  11 בנובמבר 1994 
 מקום:  נצרים 
 קואורדינטות:  31°27′55″N 34°25′36″E﻿ / ﻿31.465271°N 34.426717°E﻿ / 31.465271; 34.426717
 סוג:  פיגוע התאבדות 
 הרוגים:  3 
 פצועים:  9 
 מבצע:  הג'יהאד האסלאמי הפלסטיני הג'יהאד האסלאמי הפלסטיני
 
 
פיגוע ההתאבדות בצומת נצרים, הוא פיגוע התאבדות, שבוצע ב־11 בנובמבר 1994, על ידי מחבל מתאבד איש הג'יהאד האסלאמי הפלסטיני, רכוב על אופניים, אשר ניווט את אופניו אל המרווח שבין ג'יפ צה"לי וכלי רכב פלסטיני בצומת נצרים, ושם כשהוא סמוך לעמדת צה"ל, פוצץ את עצמו. כתוצאה מהפיגוע נהרגו 3 קציני צה"ל: סרן דרור אלעד, סרן חזי ספיר, וסגן יותם רהט. 9 ישראלים ופלסטינים נפצעו.
בתחילת חודש נובמבר שנת 1994, הודיע מנהיג הג'יהאד האסלאמי ברצועת עזה, כי אחד מבכירי הארגון, האני עבד, נהרג לאחר שמכוניתו מולכדה, והתפוצצה. בהודעתו האשים את צה"ל ו"המוסד", בהריגה, ואיים לנקום בפיגועים כנגד חיילי צה"ל ומתנחלים.
ב-11 בנובמבר יצא ג'יפ ובו 3 קצינים, מגדוד 8105 צנחנים שתפקידו היה לשמור על יישובי קו העימות עם הרצועה, לסיור בשטח. בין הקצינים היה גם המג"ד מאיר קראוס. המתח בגין הריגתו של האני עבד עדיין עמד באוויר, ובצהריים התקבלה הודעה כי פלסטינים עומדים להפגין בצומת נצרים. כדי לקדם הפרות סדר, פנה הג'יפ לכיוון הצומת, במטרה לתדרך את החיילים שבעמדה שבמקום לקראת ההפגנה. הצומת המה עוברים ושבים, ערבים מקומיים, מתנחלים מנצרים, חיילי צה"ל, ושוטרים פלסטינים. בשעה 13:40 הם ירדו מהג'יפ שעצר לפני רכב פלסטיני, והתערבו בהמון. באותו רגע, הגיע למקום השאם חאמד - מחבל מתאבד בן 21, כשהוא רכוב על אופניים ונושא על גופו 3–4 ק"ג חומר נפץ, ופוצץ את עצמו. שלושת הקצינים נהרגו במקום. שני חיילים ששהו בעמדה נפצעו באורח קשה ועוד שניים נפצעו פצעים קלים. חמישה פלסטינים נפצעו אף הם, בהם קצין בכיר במשטרה הפלסטינית.
כתוצאה מן הפיגוע נערך תחקיר, כדי לברר את השאלה, כיצד הצליח המחבל לעבור מחסום של המשטרה הפלסטינית מבלי שנבדק. תוצאות התחקיר לא פורסמו. כמו כן יושמו הלקחים הבאים: עמדת צה"ל הורחקה מהצומת כ-50 מטר צפונה, ומוגנה בסוללות עפר, הכביש הורחב והוצבו בו עמודי תאורה ומסלולים נפרדים, במטרה להרחיק בין כלי רכב ישראליים לכלי רכב פלסטינים.
שבוע לאחר מכן אירע פיגוע נוסף באותו הצומת שבו היו מוצבים חיילי גדוד המילואים 8105. סמל (במיל') גיל דדון נורה מרכב שחלף במהירות בצומת ונהרג.
לזכר חזי ספיר הוקם מצפה חזי ספיר.
פיגוע ההתאבדות בתוניס (2015)

| --- | --- |

 תאריך:  24 בנובמבר 2015 
 מקום:  שדרות מוחמד החמישי 
 מטרה:  חיילי המשמר הנשיאותי בתוניסיה
 קואורדינטות:  36°48′40″N 10°11′05″E﻿ / ﻿36.81099°N 10.18463°E﻿ / 36.81099; 10.18463
 סוג:  פיצוץ התאבדות 
 הרוגים:  14 
 פצועים:  20 
 מבצע:  חוסם עבדלי (המדינה האסלאמית)
  (למפת תוניסיה מוגדלת) תוניס ג'רבה קירואן ביזרטה ספקס סוסה קרתגו גאפסה לוב אלג'יריה הים התיכוןפיגוע ההתאבדות בתוניס(למפת תוניסיה רגילה) תוניס ג'רבה קירואן ביזרטה ספקס סוסה קרתגו גאפסה לוב אלג'יריה הים התיכוןפיגוע ההתאבדות בתוניס
 
הפיגוע בתוניס אירע בתוניס, בירת תוניסיה, ב-24 בנובמבר 2015. מחבל מתאבד עלה על אוטובוס ברחוב ראשי ובו חיילי המשמר הנשיאותי בתוניסיה, ופוצץ עצמו. בפיגוע ההתאבדות נהרגו 12 בני אדם ונפצעו 20.
המחבל זוהה כבן 27, תושב תוניס. חוקרי משטרה שחזרו את תווי פניו והוא זוהה על ידי אמו. האם סיפרה גם שהוא פנה אליה יומיים לפני הפיגוע, והזהיר אותה כי בכוונתו לבצע פעולת טרור, אך היא לא דיווחה על כך לרשויות. האם ובתה נעצרו.
משרד הפנים בתוניסיה הודיע כי מדובר בפיגוע שנעשה באמצעות חומר נפץ סמטקס שמקורו בלוב. ארגון הטרור המדינה האסלאמית נטל אחריות על הפיגוע, אף על פי שגופי הביטחון בתוניסיה לא זיהו קשר בין הארגון לבין המחבל. הארגון נטל אחריות גם לשני פיגועים אחרים שבוצעו במהלך 2015: הפיגוע במוזיאון הלאומי בארדו, ב-18 במרץ, והפיגוע בסוסה, ב-26 ביוני.
לאחר הפיגוע הכריז נשיא תוניסיה, אל-באג'י א-סבסי על עוצר ומצב חירום למשך חודש. בוצעו מעצרים רבים של פעילי טרור, ובהוראת ממשלת תוניסיה נסגרו חשבונות פייסבוק ואתרי אינטרנט הקשורים לארגוני טרור הפועלים במדינה.
הפיגוע גונה על ידי מנהיגי צרפת וארצות הברית. מזכיר המדינה של ארצות הברית, ג'ון קרי, הודיע על תחילתו של שיתוף פעולה צבאי ומודיעיני בין ארצות הברית לממשלת תוניסיה, שבמהלכו גם יאושר שימוש במזל"טים.
הערות שוליים

↑  סוכנויות הידיעות, תוניסיה: 12 חיילים נרצחו בפיגוע, הוכרז מצב חירום, באתר ynet, 25 בנובמבר 2015.
פוסום מפוספס גדול-זנב

| פוסום מפוספס גדול-זנב |
| --- | --- |
 פוסום מפוספס גדול-זנב
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קוסקוס
משפחה:: פוסומים מפוספסים
סוג:: פוסום מפוספס
מין:: פוסום מפוספס גדול-זנב
שם מדעי
 Dactylopsila megalura ‏רוטשילד ודולמן, 1932
תחום תפוצה


פוסום מפוספס גדול-זנב (שם מדעי: Dactylopsila megalura; קרוי גם טריוק גדול-זנב) הוא מין פוסום בינוני דמוי סנאי בסוג פוסום מפוספס שאנדמי לגינאה החדשה והמין הגדול בסוגו. הוא תואר מדעית לראשונה בשנת 1932 על ידי הזואולוגים הבריטים גיי דולמן (Guy Dollman) ווולטר רוטשילד, מזוג דגימות שנאספו על ידי האורניתולוג האוסטרלי פרד שו מאייר בהרי ויילנד במרכז האי.
אנטומיה ומראה

הפוסום גדול-הזנב מתאפיין במבנה גוף גלילי ואלגנטי, ראש קצר וחרטום מחודד. האוזניים קצרות ומשולשות, העיניים גדולות ומותאמות לראיית לילה, והאף והלוע קטנים. סימן ההיכר הבולט ביותר של המין אשר העניק לו את שמו, הוא זנבו העבה והענקי דמוי זנב הסנאי שזהה ברוחבו לרוחב הגוף ואף ארוך ממנו. האצבעות של הפוסום דקיקות וארוכות, והאצבע השלישית בכף היד מוארכת במיוחד; הטפרים גם הם דקיקים וארוכים. המבנה יוצא הדופן של האצבעות נועד לאפשר לפוסום לשלוף חרקים מקליפות עצים ומסייע לו גם להיתלות על ענפים. אורך ראשו וגופו של הפוסום גדול-הזנב: 24-20 סנטימטרים ואורך זנבו 28–29 סנטימטרים; משקלו אינו ידוע. הדו-צורתיות הזוויגית אינה ניכרת, אך הנקבות קטנות ככל הנראה מן הזכרים.
הפרווה של הפוסום גדול-הזנב צפופה ושעירה. צבעה הכללי אפרפר חיוור או לבן מלוכלך, והיא הופכת לבהירה יותר בגחון ובחזה. לאורך הגב והצלעות ישנם שלושה פסים בולטים בצבע שחור מבריק או מהגוני, והם עבים וכהים יותר מאצל פוסומים מפוספסים אחרים. למעשה, העובי של הפסים הכהים גורם לכך שפוסום זה נראה כבעל פרווה שחורה עם זוג פסים לבנים דקיקים וכתמים לבנים במותניים ובגחון. זרועותיו ומחצית מרגליו של הפוסום בצבע שחור, שמהווה המשך לפסים השחורים שעל הצלעות. הזנב בצבע אפרפר בבסיס, והופך לשחור מבריק לקראת האמצע.
סימוני הפנים של הפוסום גדול-הזנב בולטים במיוחד ומהווים המשך של הפסים בגוף; הם כוללים משולש שחור מבריק על המצח וזוג כתמים שחורים גדולים שמקיפים את העיניים וצדדי החרטום. החלקים הנותרים בראש בצבע לבן בוהק, והם כוללים כתם דמוי Y במרכז הפנים ואת הלחיים; בנוסף יש טבעות לבנות קטנטנות סביב העיניים, שבולטות על רקע הכתמים השחורים מסביבן. האוזניים שחורות בצידן החיצוני ואפורות בצידן הפנימי. האף וכפות הידיים והרגליים בצבע ורוד.
ביולוגיה

הפוסום גדול-הזנב אנדמי למרכז גינאה החדשה. טווח התפוצה שלו מוגבל לרכס מאוקי בצד האינדונזי של האי, עם גלישה קטנה לתוך הצד הפפואני. הפוסום מצוי בעיקר ביערות גשם טרופיים וביערות עננים בגבהים של 2,300-1,000 מטר מעל פני הים. כמות המשקעים הממוצעת במקומות הללו גבוהה במיוחד ומגיעה ל-3,000 מילימטר לשנה.
אף שהפוסום גדול-הזנב נפוץ בטווח התפוצה שלו, הוא נתפס לעיתים נדירות בטבע עקב בית הגידול ההררי והבלתי נגיש; מאז הלכידות הראשונות ב-1932, הוא לא נלכד במשך 60 שנה רצופות על ידי זואולוגים מערבים ורק ב-1994 נלכד שוב. במהלך המאה ה-21, סקר מפורט של 600 שעות תיעד את המין רק 10 פעמים.
אין כמעט מידע אודות אורח חייו של הפוסום גדול-הזנב. הוא יונק שוכן עצים שניזון בעיקר מזחלים וחרקים אותם הוא שולף באמצעות טפריו המוארכים מגזעים רקובים. הוא פעיל ככל הנראה בשעות הלילה, ואת שעות היום מבלה בשינה בקינים עשבוניים על צמרות העצים.
מצב

הפוסום גדול-הזנב מסווג על ידי הרשימה האדומה של IUCN במצב השימור ללא חשש (LC), בשל תפוצתו הרחבה שנמצאת ברובה באזורים בלתי נגישים, היעדר איומים גדולים, וגם כי לא סביר שתהיה ירידה בשיעור הנדרש להעפיל לקטגוריה מאוימת יותר. אף על פי שהמין ניצוד לבשר על ידי התושבים המקומיים, הוא נתפס לעיתים רחוקות יחסית כך שלא מדובר באיום משמעותי. נכון לשנת 2020, הוא נמצא באזור מוגן אחד: שמורת מקיל.
הערות שוליים

↑  פוסום מפוספס גדול-זנב באתר הרשימה האדומה של IUCN
פטרוזבודסק

פטרוזבודסק (ברוסית: Петрозаводск - בית החרושת של פטר; בקרלית: Petroskoi) היא עיר ברוסיה, בצפון-מערב החלק האירופאי, בירת רפובליקת קרליה. היא שוכנת על חופו המערבי של האגם אונגה. אוכלוסייתה מונה כ-261,987 איש (2010).
היסטוריה

במקום שנמצאת העיר, ב-29 באוגוסט 1703, דהיינו בתקופת פטר הגדול נוסד בית החרושת לברזל ביחד עם יישוב קטן. ב-1734 בית החרושת נסגר, אך היישוב המשיך להתקיים. ב-1773 נוסד בית חרושת חדש לייצור תותחים ונקרא על שמו של אלכסנדר נבסקי,
ב-1777 המלכה יקטרינה השנייה העניקה ליישוב מעמד של עיר. ב-1781 העיר הוכרזה כבירת פרובינציית אולונץ, וב-1784 בירת הגוברניה של אולונץ. בין 1784 ל-1785 בתפקיד מושל המחוז כיהן המשורר גברייל דרז'אבין.
בין 1941 ל-1944 בכיבוש פינלנד, שקראה לעיר Äänislinna על שם האגם אונגה בפינית.
ערים תאומות

לפטרוזבודסק שש עשרה ערים תאומות:
ליטא אליטא, ליטא
בלארוס ברסט ליטובסק, בלארוס
ארצות הברית דולות', מינסוטה, ארצות הברית
פינלנד יואנסו, פינלנד
צרפת לה רושל, צרפת
גרמניה נוישטרליץ, מקלנבורג-מערב פומרניה, גרמניה
גרמניה נויברנדנבורג, מקלנבורג-מערב פומרניה, גרמניה
דנמרק ניבורג, דנמרק
יפן אוהארה, צ'יבה, יפן
רוסיה פודולסק, רוסיה
איטליה פורטומג'ורה, איטליה
נורווגיה מו אי ראנה, נורווגיה
גרמניה טיבינגן, באדן-וירטמברג, גרמניה
שוודיה אומאו, שוודיה
פינלנד ורקאוס, פינלנד
הולנד אלמלו, הולנד
פסגת ניו ייר (אנטארקטיקה)

ערך זה עוסק בהר באנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  רכס מילן 
 קואורדינטות:  72°14′00″S 166°03′00″E﻿ / ﻿72.23333333°S 166.05°E﻿ / -72.23333333; 166.05
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת ניו ייר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת ניו ייר
 
פסגת ניו ייר (באנגלית: New Year Peak - מילולית: פסגה ראש השנה או פסגת השנה החדשה) היא פסגה גבוהה בהרי ויקטורי, באזור חוף בורכגרווינק, בארץ ויקטוריה, שבאנטארקטיקה.
הפסגה ממוקמת בצידו הצפון-מערבי של אוכף טובוגאן, שברכס מילן.
גובהה של הפסגה 2,600 מטרים מעל פני הים; הפסגה היא ההר ה-632 בגובהו באנטארקטיקה.
היסטוריה > מקור השם

שמה של הפסגה הוצע על ידי ברדלי פילד (Bradley Field), שהיה גאולוג של משלחת הסקר הגאולוגית של ניו זילנד, אשר הקימה מחנה למרגלות הפסגה, בתקופת ראש השנה האזרחית בעונת המחקר (הקיץ האנטארקטי) 1981–1982.
הערות שוליים

↑  ההודעה הרשמית על מתן שמות אנטארקטיים בגאזט השמות הרשמי של ממשלת ניו זילנד
↑  גאזט השמות האנטארקטיים הרשמי של ארצות הברית
1 2 3 4 5 6  מידע גאוגרפי והיסטורי
1 2  הרי אנטארקטיקה לפי גובהם
| אתרים ברכס מילן |
| --- | --- | --- |
| הרים | פסגת אודונל • פסגת אומגה • פסגת אינפרנו • פסגת גלס • פסגת הד • פסגת טורט • פסגת לה קוטור • פסגת ניו ייר • פסגת סירק |  |
| אוכפים | אוכף טובוגאן |  |
| הרי ויקטורי |
| --- | --- | --- |
| רכסי הרים | אוונס • בארקר • בייקר • הנדלר • מילן • מלטה • קלאפ • קרטוגרפים • קרטר |  |
| הרים | אולדריג' • אלברטס • בוס • בראמבל • ברוסטר • ברטון • ברטלן • גלס • הד • הרינגטון • מקדונלד • נורת'האמפטון • ניו ייר • סירק • פיליפס • פירסון • קאפלינג • קולינס • קונרד |  |
| מעברי הרים | בנייטד • טובוגאן • סופט סנואו |  |
| נונאטאקים | נונאטאק נלסון |  |
| קרחונים | אולסון • אוסוגה • אינגהם • אלדר • באוורס • בארג • בר • בורכגרווינק • בייקר • דיוואלד • הירפילד • המפריז • הנד • ווד • וייטהול • טאקר • טריינר • טרפלגר • לאנגוואד • ליין • לנסן • מרינר • פרל הארבור • קולסטון • קרול • רודולף |  |
פטרודאוסטרו

| פטרודאוסטרו |
| --- | --- |
 איור של פטרודאוסטרו
תקופה
קרטיקון תחתון 105 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
תת־סדרה:: פטרודקטיליים
משפחה:: קטנוצ'סמטיים
סוג:: פטרודאוסטרו
מינים
 Pterodaustro guinazui
שם מדעי
 Pterodaustro ‏בונפרטה, 1970

שלד של פטרודאוסטרו
פטרודאוסטרו (שם מדעי: Pterodaustro; מילולית: "כנף מהדרום") הוא סוג של זוחל מעופף מסדרת הפטרוזאורים שחי באמריקה הדרומית לפני 105 מיליון שנה.
גילוי

מאובניו של פטרוזאור זה נמצאו בכמה מחצבים בפרובינציה סן לואיס שבמרכז ארגנטינה, וכן בצ'ילה. לאורך השנים נמצאו מעל 750 פטרוזאורים בחפירות, מה שהופך אותו לאחד מהידועים שבפטרוזאורים. הוא קיבל את שמו ב-1969 בידי הפלאונטולוג חוסה בונפרטה (José Bonaparte) ומשמעותו "כנף דרומית". השם המדעי מנציח את הפלאונטולוג הארגנטינאי רומן גיניאסו (Román Guiñazú).
מאפיינים

זה היה פטרוזאור עם מוטת כנף באורך 250 סנטימטר והיה בעל רגליים חזקות וזנב ארוך יחסית. למרות זאת הוא נחשב לקרוב של הפטרודקטיל ושל הפטרוזאורים הגדולים, שרובם היו חסרי זנב. לפטרוזאור זה הייתה גולגולת מוזרה באורך 29 סנטימטר שהייתה בעלת לסת תחתונה כפופה בהרבה מהעליונה ושתי הלסתות נעו כלפי מעלה בקשת. בקצוות הלסת התחתונה היו מעל 100 מברשות דמויות-שיניים שאורכם הגיע ל-3 ס"מ. במבנם הם דמו ללסתות הפלמינגו, כמה ברווזים ולווייתני מזיפות אשר כל אלה משתמשים בהם כדי לגרוף יצורים קטנים מהמים ולסנן בעזרת ה"מברשות" את המים החוצה. כך ייתכן שהפטרוזאור חי בקצוות אגמים או חופים ושליית דגים וסרטנים. לעיתים כך נראה הוא גם בלע אבנים קטנות.
לא ברור אם היה יכול גם לצוף על המים, אך ייתכן שבשל גודלו היה זקוק למסלול המראה גדול לצורך מעוף בדומה לפלמינגו או לברבורים.
בתרבות

פטרוזאור זה הופיע במשחקים פארק היורה 3: בניית פארק, עולם היורה: המשחק ובסדרה דינו דן .
פטרובקה

| --- | --- |

מרכז קניות יוקרתי פטרובסקי פסאז'
 מידע כללי
 על שם:  מנזר ויסוקו-פטרובסקי 
 אורך:  1.2 ק"מ 
 מיקום
 עיר:  מוסקבה
 רובע:  טברסקוי
 קואורדינטות:  55°45′58″N 37°36′56″E﻿ / ﻿55.766111111111°N 37.615555555556°E﻿ / 55.766111111111; 37.615555555556
  מפת מיקום  מפה מפורטת   (למפת מוסקבה מוגדלת) פטרובקה(למפת מוסקבה רגילה) פטרובקה  he tabBackground:;tabBorder:#aaa;defaultTab:0;
 
פטרובקה (ברוסית: Петровка) הוא אחד הרחובות המרכזיים והעתיקים ביותר במרכז מוסקבה. ממוקם במחוז האדמיניסטרטיבי המרכזי של העיר על שטחו של טברסקוי ראיון.
היסטוריה

הרחוב קיבל את שמו ממנזר ויסוקו-פטרובסקי, שנוסד בסוף המאה ה-14. השם "פטרובקה" שימש מאז תחילת המאה ה-17 ומעולם לא השתנה מאז, מה שנחשב לנדיר לרחובות ההיסטוריים של מרכז מוסקבה. במאה ה-18 החל הרחוב להיבנות באינטנסיביות - במחצית השנייה של המאה הופיעו כאן אחוזות של האצולה במוסקבה. במאה ה-19 הפך פטרובקה לאחד מרחובות הקניות המרכזיים במוסקבה. למרות מספר בניינים חדשים של המאה העשרים, ששנו את ההרכב האדריכלי של הרחוב, רבים ממבנים היסטוריים בולטים שרדו בפטרובקה.
גלריה

בניין תיאטרון בולשוי פונה לפטרובקה עם חזית צדדית
צום
בניין התובע הכללי של רוסיה
מנזר ויסוקו-פטרובסקי (אנ')
הבניין הראשי לשעבר של בית החולים נובו-יקתריננסקאיה. נכון לעכשיו, האחוזה היא חלק ממתחם הבניינים של הדומה העירונית של מוסקבה.
בניין משטרת מוסקבה